Von der Semptlichen 
Vnterſchreibung der Augſpurgiſchen 
Confeſſion / darauff jetzundt 
von etzlichen gedrun⸗ 
gen wirdt. 

Chriſtlicher vnd noͤtiger vnterricht 

wk = Gottes Wort. 

Von der Semptlichen Vnterſchreibung 


der Augſpurgiſchen Confeſsion / darauff jetzundt von eg⸗ 
lichen gedrungen wirdt. Chriſtlicher vnd noͤtiger 
vnterricht aus Gottes Worte 


Rſtlich iſt dieſes gewiſs / Das 
man mit Gott vnd gutem gewiſſen / keine gemei⸗ 
ne Confeſsion / mit denen ſemptlich vnterſchrei⸗ 
ben kan / noch ſoll / von welchen wir wiſſen oder 
verdacht haben / Das ſie vnter der ſelbigen Confeſsion 
Namen vnd deckel / entweder oͤffentliche Irthumen vnnd 
Secten / verteidingen vnd auſsbreiten. Oder ſonſt in etli⸗ 
cher fuͤrnemer Artickel verſtandt / nicht mit Gottes Wort 
vnd vnſerm rechten Chriſtlichen verſtandt vnd meinung / 
vberein kommen. 

Denn / Es ſind erſtlich der ewigen Goͤttlichen Maie⸗ 
ſtat ernſtliche Befehl offenbar vnd deutlich auſs gedruckt. 

ij. Corinth. vj. Ziehet nicht am frembden Joch mit 
den Gotloſen / Dann was hat die Gerechtigkeit fuͤr gemein; 
ſchafft mit der Vngerechtigkeit / Wie ſtimpt Chriſtus mit 
Belial / Oder was theil hat der Gleubige mit den Vnglen— 
bigen ? Darumb gehet aus von jhnen / vnd / Sondert euch 
ab / Spricht der Herr. 

Gala. j. So jemandt euch Euangelium prediget an/ 
ders denn jr entpfangen habet / Der ſey verflucht. 

ij. Joha. j. So ſemandt zu euch kumpt / Vnd bringet 
dieſe Lehre nicht / den nemet nicht zu hauſs / vnd gruͤſſet jhn 
nicht / Denn wer jhn gruͤſſet / Der machet ſich ſeiner boͤſen 
Wercke teilhafftig. 4 

Pſal. xx vj. Ich ſitze nicht bey den Eittelen Leutten / 
vnd hab nicht gemeinſchafft der Boſshafftigen / vnd ſige 
nicht bey den Gottloſen. | 

Vndy. Paralip.xix. Wirdt der frome Ronig Joſa⸗ 
phat / Darumb das er mith dem Gottloſen A6nig 11 

| 


ch verbunden hae / von dem Propheten Jehn / mit dieſer 
— geſtrafft / Nunquid tu diligis eos, inquit Domis 
nus, Qui me odetunt. 

Dieſe Goͤttliche Befehl gebieten auſsdruͤcklich / das 
man ſonderlich in Reugions ſachen / mit denen / ſo oͤffent⸗ 
liche Irthumen halſtarriglich handthaben / keine gemein⸗ 
ſchafft / ſonderlich dieſer geſtalt / mit gutem Gewiſſen ha⸗ 
ben koͤnne / Das dieſelbigen Irthumen vnd verfelſchungen / 
Durch anderer Chriſtlichen Stende anſehen / vnd gemeine 
vnterſchreibung geſterckt / vnnd die waͤrheit verdunckelt / 
vnd vnterd ruckt werde. 

Zum andern / So iſt dieſe bloſſe vnnd ſemptliche vn⸗ 
terſchreibung der Augſpurgiſchen Confeſsion , Dieweil die 
gegen wertigen Irthumen vnnd Secten / nicht auſs druͤck⸗ 
lich damit verworffen werdẽ / gantz wider die rechte Chriſts 
kde Confeſsion. 

Dann das Chtiſtliche Bekantnus fordert / Wenn 
Religions ſtreitte fuͤrfallen / vnd ſonderlich / wenn die Wi⸗ 
derſacher oder Verfolger vnſere Lehr vnnd Meinung vers 
kuntſchaffen vnd wiſſen wollen: Das wir vnſere Lchre vnd 
Glauben von denſelbigen Secten vnd Religions Streitten 
oͤffentlich vnd deutlich erkleren. 

In dieſer Sublcription aber / zeigt niemandt deutlich 
an / was cr von gegen wertigen Secten vnd Irthumen hal⸗ 
te oder gleube / Sondern werden nur dieſe Arte: cel oder 
Wordt vnterſchrieben / dauon keine Viſputation oder ſtreet 
fuͤrgefallen iſt, 

So doch die Augſpurgiſche Confeſsion ſelbſt / die Ir⸗ 
thumen vnd Sccten ſo zu der ſelbigen zeit in vnſere Kirchen 
einreiſſen wolten / Als nemlich die Anabaptiſten / vnd Sag 
ctamentirer / auſs druͤcklich verdampt hat. 

Zum dritten / Dieweil ſich gar nach alle Secten in 
vnſern Kirchen / der Augſpurgiſchen Contetsion thuͤmen / 
Als die Sacramentirer / Caluiniſten / Oſiandriſten / An⸗ 
uunomi. Newe Wercklerer / vnde An So werden =_ 

lee 


dieſe gemeine vnterſchreibung alle derſelben Irthumen ans 


genomen / vnd als recht erkant / oder ſha auffs wenigſt nicht 

verworffen. Werden alſo / vnter denen / ſo alſo one weitere 

declaration ſemptlich vnterſchreiben / anſehen vnnd Na— 

He I Irthumen geſtercket / vnd viel Leut dadurch vers 
ret, 

Zum vierden / Wie ein trewer Lehrer nicht allein recht 
lehren / Sondern auch die verfuͤhrer vnd Irthumen ſtra⸗ 
ffen ſoll vnd widerlegen. 

Alſd ſoll auch die Lehre vnd Bekantnus / nicht allein 
in gemein die warheit vnterſchreiben vnd bekennen / Son⸗ 
dern auch die verfuͤhrer vnd Irthumen entdecken / vnd oͤff⸗ 
entlich verwerffen. Dieſe verwerffung der Irthumen wirdt 
durch dieſe ſemptliche vnterſchreibung gang auffgehaben. 

Zum fuͤnfften / Dieſe Einigkeit / Das man die Cong 
feſsion ſemptlich vnterſchreibet / vnnd alle Irthumen / alte 
vnd newe / in gemein verwirfft / ſt eben ein ſolche Einig / 
keit / als wenn wir mit den Juͤden die Buͤcher Moyſis vnd 
der Propheten ſemptlich vnterſchrieben / Oder mit den Pas 
piſten die gantze Bibel ſemptlich vnterſchrieben / vnd dazu 


ſetzten / Das wir alle Irthumen / ſo wider Gottes Wordt 


wehren / verwuͤrffen vnd verdammeten. 

Ob nu ein ſolche ſamptliche vnd gemeine vnterſchrei⸗ 
bung Gott gefellig / vnd der Chriſtlichen Kirchen nuͤtzlich 
were / kan ein ſeglicher bey ſich ſelbſt erachten. 

Zum ſechſten / Solche falſche Einigkeiten vnd ambis 
guæ Conciliationes, (Da man ein gemeine Formulam zu⸗ 
gleich in widerſinniſſchem Verſtandt / angenomen hatt) 
Haben zu allen zeitten der Kirchen Gottes / vnd der War⸗ 
heit / den groͤſten ſchaden gethan / Wie zu der Arrianer zeit/ 
ten / Da vnter weilen rechte Chriſtliche Confelsiones (wel⸗ 
che doch den ſelbigen Irthum Arij nicht auſs druͤcklich vnd 


in ſpecie ſtrafften) beide von Orthodoris vnd Arrianis vn⸗ 


terſchrieben wuͤrden / vnd darnach die Arrianer jhr Gifft / 
vnter demſelbigen Schandtdeckel / nur als der weitter aus; 


breitteten. Zum. 

gum ſiebenden / So iſt mit dieſer gemeinen Subſcrips 
tion den ſchwachen vnd betruͤbten Gewiſſen / Die in dieſen 
grewlichen Religions ſtreitten jrre ſind worden / vnnd nicht 
agentlich wiſſen / wehm ſte folgen ſollen / nichts geholffen / 
Sondern ſie werden viel mehr betruͤbet vnnd jrre gemacht. 
Alſo das ſie mith jamerlichen ſeufftzen vor vnſerm Herrn 
Gott vber vns klagen werden / Das wir nicht eigentlich 
vnnd deutlich / von den gegenwertigen Religions ſtreitten 
vnnd Irthumen in ſpecie bekant haben / Was recht oder 
vnrecht ſey. 

Zum achten / So wirdt man mith dieſer gemeinen 
Subſcription, die Papiſtiſſchen verunglimpffungen / nicht 
allein nicht ablehnen vnnd auff heben / ſondern vermehren 
vnd heuffen / Dann die liſtigen Papiſten wiſſen ſehr woll / 
was fuͤr vneinigkeit vnd ſtreitte in vnſern Kirchen ſchwe⸗ 
ben. Vnd wenn man heut oder morgen / widerumb ſolt in 
einem Concilio oder Colloquio zuſamen komen / ſo wuͤrden 
ſich groͤſſere ſpaltungen vnnd vneinigkeit vnter den vnſern 
erheben / Denn zu Wormbs oder ſonſt je geſchehen iſt. 

Zum neunden / So iſt dieſe ſemptliche vnterſchreibung 
oͤffentlich wider das Gebott Gottes / Du ſolt kein falſch 
Feugnis geben. Denn baldt im eingang der Præfation an 
die R6miſche Keyſerliche Mayeſtet: Welche man neben 
der Confefsion mit vnterſchreiben ſol / wirdt gemeldet / das 
bey den ſtenden der Augſpurgiſchen Confeſsion keine jrthu⸗ 
men vnnd ſchedliche Secten jemals eingeriſſen ſind oder 
ſzunde noch ſein, 

Nu iſt aus vielen gedruckten Schrifften leider allzu 
oͤffentlich war / Das vnter dem ſchein der Augſpurgiſchen 
Confeſsion, jrzundt alle Sacramentirer / ſo von vnſern Airs 
chen alle ʒeit verdampt ſind / Item die newen Wercklerer / 
vnnd andere verfelſcher des Artickels von der Rechtferti/ 
gung. Item Antinom / Semi Pelagiani/ vnd andere (Wie 
derſelbigen ſechs oder ſieben baldt hernach in dieſer ſchrifft 


weitleufftiger angezeiget werden) jhre jrthumen vnd Sec/ 
A 1j ten in 


ken / in vnſern Kirchen avſsbreiten; Dieſes kan niemande 
mit gutem gewiſſen leugnen. 

Sonderlich dieweil dieſes mith der Subſcription ge⸗ 
ſucht wird / das alle dieſe Irthumen vngeſtrafft / vnd vn⸗ 
uerdampt / moͤgen in vnſern Kirchen bleiben, vnnd weiter 
auſsgebreitet werden. 
| Zum zehenden / So wil man ſlechter dinge / Die Artis 

ckel / von D. Luthero / vnd allen andern der Augſpurgiſchen 
Confeision verwanten Stenden zu Smalcalden auff die/ 
ſen fall geſtellet / vnnd angenomen / Das ſte von aller vnſer 
Kirchen wegen / auff dem Concilio vberantwortet wuͤr⸗ 
den / gantz nicht in der Pretation gemeldet / viel weiniger 
neben der Confelsion mit vntetſchrieben haben. Dieweil in 
den ſelbigen Smalcaldiſchen Artickeln / egliche Irthumen 
vnd Secten / die ſich jtzundt mit der Augſpurgiſchen Cons 
feſsion namen beſchoͤnen / deutlicher verworffen / vnnd die 
warheit mit eigentlichern vnnd vnzweiuelhafftigern wor⸗ 
ten / als in der Confeſsion / erkleret wirdt / Als nemlich der 
Artickel vom Sacrament des Altars / vnd von dem Anti/ 
chriſt / vnd von der Biſſchoffen lurisdiction. Welche Arti⸗ 
ckel viel Stende der Augſpurgiſchen Confeſsion faren laſ# 
ſen / vnd da wider gehandelt haben. 

Der gleichen Vrſachen koͤnten noch viel mehr erzelet 
werden / die wir jtzund vmb kuͤrtze willen vnterlaſſen / Denn 
dieſe jtzt erʒelte / one zweiffel genugſam beweiſen / Das die⸗ 
ſe gemeine vnd ſemptliche vnterſchreibung der Augſpurgi⸗ 
ſchen Confelsion , one weitere erklerung vnd deutliche ver⸗ 
werffunge der jczigen Secten vnnd Irthumen / mich Gott 
vnd gutem Gewiſſen / nicht koͤnne volnzogen werden. 


Nu wollen wir anzeigen: Von welchen Artickeln der 
Augſpurgiſchen Confeſsion, Miſsuerſtandt / Irthumen 
vnd Secten in vnſern Kirchen die neheſten Jar her ein ge/ 
* 4 ſind / Von welchen man ſich auſsdruͤcklich vnd deut⸗ 
lich in Specie erkleren / vnnd die falſchen weinung verwer⸗ 


* 


Fen mus ſo man mit Gott vnd gutem gewiſſen / neben an⸗ 
dern ſemptlich / dieſelbige Confelsion vnterſchreiben wil. 


Erſtlich / Von dem Jehenden Artickel / belangend 
des Herrn Nachtmal / Rhuͤmen ſtzundt gar nach alle Say 
cramentirer / Das jhre Lehre vom Sacramente (Welche 
zuuor von allen vnſern Kirchen eindrechtig verdampt iſt } 
mith der Augſpurgiſchen Confeſsion vberein ſtimme. 

Vnd iſt ʒwar die Erklerunge des Artickels vom Sa⸗ 
cramente des Herren Nachtmals / In der Præ ation, alſo 
mit weitleufftigen / vnd doch ſcheinlichen —-v.ten (welche 
auch jtzt Caluinus vnnd andere liſtige Sacramentirer zu 
brauchen pflegen) geſatzt / Das ſie ohne 3weiffel/ von Cal⸗ 
nino vnnd allen Sacramentirern / wirdt angenomen wer⸗ 


den. 
Denn das wir in vnſern Kirchen / ſlecht vnnd recht / 
nach den worten Chriſti lehren / Das Brot vnd Wein im 
Abendtmal / ſey der warhafftige Leib vnnd Blut Iheſu 
Chriſti / welcher gereicht vnd entpfangen werde / nicht al⸗ 
lein von frommen / ſondern auch von boͤſen Chriſten / Vnd 
das der Herr Chriſtus / nicht alleine nach ſeiner Gottheit / 
ſondern auch mit ſeinem waren Leib / weſentlich / ʒu gleich 
in vielen oͤrtern / da das Abendmal gehalten / gegen wertig 
ey. 
Da leren die Sacramentirer dagegen / das Brott vnd 
Wein nicht ſey der ware Leib vnnd Blut Chriſti / ſondern 
ſey nur ein zeichen des abweſenden waren weſentlichen Lei⸗ 
bes Chriſti / vnd ein mittel dadurch Chriſtus die krafft vnd 
Geiſtliche gemeinſchafft ſeines Leibs mitteilet. Item das 
die boͤſen Gottloſen Chriſten / nicht den waren Leib Chriſti 
zu jhrem Gericht entpfangen. Item das der Leib Chriſti 
mit ſeinem weſen / auff eine zeit / nur in einem orth / vnd ni⸗ 
cht zu gleich in vielen oͤrtern im Abendmal weſentlich ge⸗ 
genwertig ſey / viel weiniger leiblich mich dem munde em⸗ 


pfangen werde. . | 
: A tiq Dieſer 


Dieſer Kern der erg Sacramentiriſchen Lere / ſtecket 
gantz vnd gar vnter den ſcheinlichen vnd doch zwefffelhaff⸗ 
tigen gemeinen worten / ſo jgund in der Prefation; welche 
neben der Aug ſpurgiſchen Confelsion mith ſol vnterſchrie⸗ 
ben werden / geſetzt ſind. 

Der Herr Chriſtus iſt in der ordnung ſeines Abend⸗ 
mals / warhafftig / lebendig / weſentlich / gegenwertig. 
(Memlich / nicht der ware Leib vnd Blut / ſonder der Herr 
Chriſtus iſt gegenwertig / Per communicationem Idioma; 
tum nach ſeiner Goͤttlichen natur allein / aber nicht mit der 
Subſtantz vnd weſen ſeines waren natuͤrlichen Leibes / der 
nur in einem orth auff eine zeit ſein kan. 

Item im Abendmal des Herrn wird auſsgeteilet vnd 
entpfangen / der ware Leib vnnd Blut des Herrn Chriſti / 
(Nemlich ) nicht anders / denn wie er in der predigt des 
nangelij auſs geteilet / vnnd von den gleubigen erfkpfangen 
wird / Secundum eff icaciam & uirtutem,ſed non ſecundum 
ſubſtantiam allein nach ſeiner krafft vnd wirckunge. 

Item / Chriſtus gibt mit Brot vnd Wein / ſeinen Leib 
vnd Blat zu eſſen vnd zu drincken / nemlich / nicht anders / 
denn wie mit dem gepredigten wort des Egangely allen 30s 
hoͤrern / Der ware vnd weſentliche Leib vnd Blut Chriſti / 
das iſt die krafft vnd wirckung vnd alle gutthaten vnd ge⸗ 
meinſchafft / des waren vnd weſentlichen Leibs Chriſti any 
geboten / vnd durch den glauben mit geteilet wird. Alſo vnd 
nicht anders (Denn das das Brott ein ſichtbarlich zeichen 
iſt / welchs man mit den augen / wie das wort mit den Oh⸗ 
ren / faſſet ) werden im heiligen Abendmal / mit dem Brot 

* vnd Wein / der ware Leib vnd das Blut Chriſti / Das iſt 
die krafft vnd wirckung vnnd geiſtliche gemeinſchafft des 
Leibes Chriſti / vns durch den glauben mitgeteilet. 

Dleſe betriegliche deutung vnd verkerung der ſelben 
ſcheinlichen wort / ſind vns von enlichen vielen Sacramens 
tirern / mit denen wir zu thun gehabt / fuͤrkommen. Sonſt 
hecten wir nuͤmmermehr gedencken koͤnnen / das ſolche So⸗ 


phiſterey 


phiſterey vnd argliſtige meinung / Hinder den ſcheinlichen 
worten ſtecken ſolte. | 

Aber wenn man jhnen dieſe rechte vnd ſlechte Formam 
fuͤrhelt / die D. Luther / vnd andere fuͤrnemſte vnſerer Rir⸗ 
chen Theologen / aus den worten Chriſti genommen vnnd 
zu Smalcald vnterſchrieben haben / Brot vnnd Wem im 
Abendmal / iſt der warhafftige Leib vnd Blut Jeſu Chris 
ſti / welcher gereicht vnd entpfangen wird / nicht allein von 
fromen / ſonder auch von boͤſen Chriſten. Da ſugen ſie 
nein zu. 

Denn dieſes ſind die vier haupt Puncte / dauon der 
ſtreit zwiſchen vns vnd den Sacramentirern iſt. Das die 
Sacramentirer leren. Das Brot vnd Wein im Abendmal 
nicht ſey der natuͤrliche Leib vnd Blut Chriſti. ij. Das der 
ware natuͤtliche Leib Chriſti / mit ſeinem weſen / nur in ei⸗ 
nem orth im Gimel weſentlich ſey / vnnd allhie im Abend⸗ 
mal / nicht anders / alſe mith ſeiner krafft vnnd wirckung / 
warhafftiglich gegen wertig ſey. iij. Das die vnwirdigen 
vnd Gottloſen nicht den waren Leib Chriſti entpfangen zu 
ſhrem Gericht vnnd verdamnus. ity. Das wir den Leib 
Chriſti allein mit dem glauben / vnd nicht leiblich mit dem 
munde entpfangen. 

Uu haben vnſere Kirchen / dieſen Irthumb / eben zu 
der ʒeit / da die Confeſsio zu Augſpurgk / der Key: Maye: 
vbergeben / vnnd hernach alle zeit bey D. Lutheri leben / 
auff das ernſtlichſt geſtraffet vnd verworffen. Darumb 
er auch jctzund / dieweil cr von newem in vnſtre Kirchen mit 
gewaldt einreiſt / auſs druͤcklich vnd in ſpecie , von alien die 
nicht vor Sacramentirer wollen gehalten ſein / mus ver⸗ 
worffen werden. Vnd mus dagegen die rechte Lere wie ſie 
in den worten Chriſti vnd Smalcaldiſſchen artickeln deut⸗ 
lich erkleret iſt / bekant werden. Nemlich / das im heiligen 
Abendmal / wo das nach Chriſti einſetzung gehalten wird / 
Brot vnd Wein ſey der ware leib vnd blut Chriſt; welcher 


lib Chriſti zu gleich an vielen orten / wo das Abend mal ge⸗ 
| B halten / 


halten / allhie auff erden / weſentlich gegenwertig ſey / vnd 
nicht allein geiſtlich mit dem glauben / ſondern auch leiblich 
mit dem munde entpfangen werde / nicht allein von den fro; 
men zu jhrem troſt / ſondern auch von den boͤſen Chriſten zu 
ſhrem Gerichte. 

Zum andern / wirdt der Vierde Artickel der Augſpur⸗ 
giſchen Confeſsion belangendt vnſer armen Suͤnder Ges 
rechtigkeit / von etzlichen ( ſo man als vorneme lerer in vn⸗ 
ſern Kirchen gehalten) In oͤffentlichen ſchrifften nach d. 
Luthers todt alſo verfelſchet / Das vnſer Gerechtigkeit fuͤr 
Gott / nicht ſey allein ver gebung der Suͤnden vmb Chriſti 
willen / durch den glauben / ſondern begreiff in ſich dieſe 
zwey ſtuͤcke / oder es ſein zwey teil vnſer Gerechtigkeit / nem⸗ 
lich / vergebung der Suͤnden / vnnd die Ernewerung / oder 
die Viuihcatio , oder Newen Gehorſam. Item / Das vn⸗ 
fer gute Wercke / liebe / hoffnung vnnd andere tugenden / in 
vnſer recht fertigung auch mith neben dem glauben in vns 
ſein muͤſſen / vnd zu vnſer ſeligkeit noͤtig ſein / alſo das es als 
ler ding vnmuͤglich ſey / ohne gute wercke ſelig zu werden. 
Item / Das vnſer Gerechtigkeit fur vnſerem Herren Gott / 
gantz nicht ſey vergebung vnſer Suͤnd vmb Chriſti willen / 
oder der gehorſam das leiden vnd ſterben Chriſti / Sondern 
ſey nicht anders / alſe die weſentliche Gerechtigkeit Gottes / 
die Gott ſelber iſt. Item / Das Chriſtus allein nach ſeiner 
Goͤttlichen natur vnd nicht na der menſchlichen natur / viel 
weniger darumb das er fur vns geboren / gelitten vnnd ge⸗ 
ſtorben iſt / vnſer Gerechtigkeit ſey. 

Dieſe Irthumen / vnd verfelſchungen der reinen lehr 
von der Rechtfertigung muͤſſen deutlich verworffen wer⸗ 


den. 

Zum dritten / wirdt der Zwoͤlffte Artickel / von den 
Antinomern / in ein Miſsuerſtandt gezogen / welche lehren 
das man die Buſs / rewe / vnd leidt vber die Suͤnden / aus 
dem Euangelio / vnd nicht aus dem Geſetz Predigen ſoll / 
Vnd das man das Geſetz in der Kirchen Chriſti nicht Pres 
digen doͤrffe. Sum 


ö 
) 
; 


Zum vierden / Wirdt der ſechſte vnnd rr. Artikel / 
Von guten Wercken / Von etzlichen alſo gedeutet / Das da⸗ 
durch die Lehre / von vnſer armen Suͤnder Gerechtigkeit 
vnd Seligkeit / verdunckelt vnd verfelſchet wirdt. 

Denn ob wol dieſes ohne zweiffel Goͤttliche Warheit 
iſt / Vnnd von keinen Teuffeln kan vmgeſtoſſen werden: 
Das die guten Werck / die Gott gebotten hat / notwendig 
in allen Bekerten / dem Glauben folgen muͤſſen / nicht aus 
zwang / ſonder dieweil Goͤttliche Weiſs heit vnnd Gerech⸗ 
tigkeit dieſe ordnung gemacht hat / das alle vernufftige 


Creaturen / Gott jhrem Schoͤpffer gehorſam ſein: 


So ſeindt doch dieſe Wort (Die guten wercke ſeindt 
alſo zur Seligkeit nothwendig / das es gantz vnmuͤglich iſt 
ohne gute wercke ſelig werden) in jhrem eigentlichen / na⸗ 
tuͤrlichen verſtandt / wie ſte lauten / gantz vnd gar zu wider 
dieſen S. Pauli Heuptſpruͤchen von vnſer Seligkeit / Graz 
tia ſaluati eſtis per hdem non ex operibus. Item; Non eft 
aliud nomen datum hominibus, in quo oporteat nos ſaluos 
fieri. Item , Scientes, quod non iuſtificetur homo ex ope- 
ribus Legis , ſed per ſolam Fidem in Iheſum Chriſtum, 
Credimus enim nos per gratiam Domini noſtri Iheſu Chris 
ſti ſaluari. 

Darumb auch dieſe reden / Gute wercke ſeind zur Se⸗ 
ligkeit noͤtig / Vnnd / Es iſt gantz vnmuͤglich ohne gute 
Werck ſelig zu werden / billich / ſolten geſtrafft vnd ver⸗ 
worffen werden. | 

dum ßfuͤnfften / wirdt der rv. ArticFel,von den Kirch⸗ 
en Ceremonien , Von etzlichen alſo gedeutet / Das man zur 
zeit der verfolgung / weñ der Antichriſt / oder andere oͤffent⸗ 
liche Feinde des Euangelij / vns das Bapſtum widerumb 
anzunemen / gebieten / Das man als dann vmb Friedes wil⸗ 
len / wol moͤge alle Adiaphoriſtiſche / vnd Bepſtiſche mittel 
Ceremonien bewilligen vnd annemen / vnd der Augſpurgi⸗ 
ſchen Confelsion » bey den verfolgern nicht mehr geden⸗ 

Fen / Nach laut der Artickeln / ſo zur zeit des Interims, hie 
von in etzlichen landen geſchloſſen / vnd nu aller erſt oͤffent⸗ 
uch durch den druck verteidinget werden. 

Von dieſem ſtreit / der das gantze Bek antnus / vnd er; 
haltung vnſer wahren Euangeliſchen Religion belanget / 
iſt ſha hochnoͤtig / das dieſer jrthumb / dem der gantzen Re⸗ 
ligion verleugung vnd ver derb mit anhengig iſt / verwor⸗ 
ffen werde. 

Zum ſechſten / von dem rviij. Artickel / De Libero Ar- 
bitrio , ſeindt dieſe nehiſte Jahr ſond erlich groſſe Diſpuras 
tiones entſtanden. | 

Denn da in der erſten Confeſsion Anno 15 30. Im v. 
Artickel ſtundt / Spiritus ſanctus efficit Fidem, ubi & quan- 
do Deo uiſum eſt, in js, qui audiunt Euangelion. In wel- 
chen worten / allein dem heiligen Geiſt vnd dem Goͤttlichen 
willen / vnd nicht auch zum teil vnſerm menſchlichen wil 
len / die widergeburdt vnd erſte anfang des Glaubens zu⸗ 
geſchrieben wirdt / Nach dem ſpruch Pauli / Gott iſts der 
in euch wircket / beyde das wollen vnnd das volnbringen / 
nach ſeinem wolgefallen. 

Da wirdt in der geenderten Confeſsion , Anno 15 40. 
dieſes auſgelaſſen / Vnd im xviij. Artickel nur dieſes geſatzt / 
Nos adiuuari a Spiritu ſancto, Da mit anzuzeigen / Das vn⸗ 
ſer wille / aus ſeinen natuͤrlichen krefften / neben dem heili⸗ 
gen Geiſt / zu ſeiner ſelbſt widergeburdt vnd erſten bekerung 
mitwuͤrcke. 

Von welcher vngleicheit vnd Diſputation von dem 
freyen willen / ſich auch / von der Subſcription, ein jeder 
deutlich erkleren ſolte. 

Zum ſiebenden / So iſt vor der Biſchoffen lurisdicti- 
on , vnnd des Bapſts gewalt vber vnſere Kirchen / Dieſer 
ſtreit ſeid dem Interim her / in vnſern Kirchen erreget. 

Das etzliche den Antichriſt zu Rom / Vnnd ſeine Bi⸗ 
ſchoffen / weil ſie in jrer falſchen Lere vnd Abgoͤttercien vers 
harreten / zu Regenten yber vnſere Kirchen / bewilligt — 

ange⸗ 


ingen omen haben / vnnd ſtzundt verteidigen / das ſie recht 
vnd Chriſtlich hierin gehandelt haben. | | 

Dagegen haben alle vnſere Kirchen / in den Artickeln 
zu Smalcalden / dieſes aus Gottes Wort geſchloſſen / das 
gleich ſo wenig / als wir den Teuffel ſelbſt 15 einen Herren 
oder Gott anbeten koͤnnen / So wenig koͤnnen wir ſeinen A⸗ 
poſtel den Bapſt oder Antichriſt in ſeinem Regiment / zu ei⸗ 
nem Herren leiden. 

Dieſe vnd der gleichen mehr Miſsunerſtende / Irthu⸗ 
men vnd Secten / werden in etzlichen vielen vnſern Kirch⸗ 
en / vnter dem ſchein vnnd namen der Augſpurgiſchen Cons 
felsion , verteidigt vnnd auſsgebreitet / Wie leider augen⸗ 
ſcheinlich / vnd allen fromen vnd trewen Lerern vnd andern 
Chriſten all zu wol bekant iſt. 

Nu wollen wir zum dritten anzeigen / Chriſtliche mit⸗ 
tel vnnd wege / wie man ſich in dieſer der Augſpurgiſchen 
Confeſsion ſemptlichen Supſcription. recht vnd gegen Got 
vnd fromen Chriſten — erzeigen ſoll, © 

Damit nu andere ſich mit der ſemptlichen Subſcrip⸗ 
tion , dieſer Irthumen nicht teilhafftig machen / oder dies 
ſelben / vnter jhrem anſehen vnnd namen / bedecken / for⸗ 
dern / vnd auſsbreiten helffen. 

So iſt noͤtig / Das ſie oͤffentlich fuͤr andern Her 
vnnd Stenden / jhre meinung vnnd Bekantnus / von d 
ſtreitigen Artickeln eroͤffnen / vnnd deutlich anzeigen / Das 
ſie dieſe jrthumen der Sacramentirer / Interimiſten / Oſi⸗ 
andriſten / Antinomer / Wercklerer / Adiaphoriſten / vnnd 
andere verwerffen / Vnnd mith denen ſemptlich zu vnter⸗ 
ſchreiben entſchloſſen ſein / die dieſe Irthumb eintrechtig⸗ 
lich mit jhnen verwerffen. 

Denn dieſes fordert Gott in dem hohen vnnd ernſten 
befelch / Wer mich bekennet far den Menſchen / den wil ich 
bekennen fuͤr meinem Himliſchen Vater / wer mich aber 
verleugnet / den wil ich auch verleugnen fuͤr meinem Him# 


liſchen Vater. 8 

Vnd damitjedermenniglichen ſehe vnd ſpire / wie ſie 
nicht luſt haben / einige trennung anzurichten / ſondern auſs 
voher vnuermeidtlicher noth jhres Gewiſſens / vnnd dem 
n Chriſto zugehorſamen / ein rein hell vnd vnzweiffel⸗ 
hafftig Bekandtnus zu thun begereten vnd muͤſten / koͤn⸗ 
nen ſte andere Herrn vnd Stende freundtlich bitten. 
Dieweil etzliche Artickel der Confeſsion in widerſinni⸗ 
ſchen verſtandt gezogen werden / Vnd aber ein Chriſtliche 
Confefsion vnd einigkeit / nicht allein in gemeinen Worten / 
ſondern auch in einhelligem verſtandt — iſt: Das die 
andern / jhre meinung von denſelbigen ſtreittigen Artickeln / 


erkleren wollen. 


Damit Sie / von welchen die ſemptliche Subſcription 

efordert wird / in jhrem Gewiſſen zu frieden vnnd gewiſs 

fan / das ſie mit andern Herren vnd Stenden / die warheit 
bekennen / vnd Chriſtliche Einigkeit halten. 

Dann mith denen / ſo nicht einerley rechten verſtandt 
vnd meinung aus den Artickeln faſſen / niemandt ſich mith 
gutem gewiſſen ohne weitere erklerung / alſo in gemein vn⸗ 
terſchreiben kan. 

Vnd der wegen vor natig erachteten / das man dieſe 
oder der gleichen erklerung / in einer newen Præfation; oder 


baldt im eingange der repetirung der Augſpurgiſchen Cons 


feſsiou , auſsdruͤcklich meldete / nemlich / Das ſte dieſe Cons 
feſsion, mit warem hertzen annemen / in dieſem verſtandt / 
welcher mit Gottes Wort / vnd Doctoris Lutheri Schrif⸗ 
ten / vnnd den Smalcaldiſchen Artickeln vberein ſtimme. 
Vnd das ſie alle Irthumen vnd Secten / ſo da wider dieſe 
Confeſsion — beſtendiglich verwerffen / als nem/ 
lich / Die da leugnen die ware vnd weſentliche gegenwertig⸗ 
keit des Leibs vnnd Bluts Chriſti / in des Herren Nacht⸗ 
mal. Item / Die da lehren / Das vnſer armen Suͤnder Ges 
rechtigkeit/ fur Gott nicht ſey vergebung vnſer Suͤnden / 
vmb Chriſti willen / Sondern ſey nichts anders / als die 
weſentliche Gerechtigkeit Gottes / die Gott ſelbs iſt. Jeon! 

die da leren / Das auch vnſere gute Werck / zu vnſer Be/ 
rechtigkeit vnd ſeligkeit noͤtig ſein. Item / Die da leren / 
Das vnſer Gerechtigkeit zwey ſtuͤck in ſich begreiff / die 
gnedige vergebung der Suͤnden / vnd die Ernewerung oder 
newen gehorſam. Item / Die da leren / Das man die Buſs 
aus dem Euangelio / vnd nicht aus dem Geſetz / Predigen 
ſol, Item / Die da leren / Das man den Koͤmiſchen Anti⸗ 
chriſt / zu einem Herren vber vnſere Kirchen / wider anne⸗ 
men: Vnd jhm oder andern Feinden des Euangelij zuge⸗ 
3 / vnſer Religion in etzlichen ſtuͤcken endern / vnnd etz⸗ 
iche zu vor verworffene Ceremonien wider anrichten moͤ⸗ 
e / etc. 
: Der Allmechtige Sohn Gottes / vnſer Heilandt 
Iheſus Chriſtus / wolle E. F. G. Hertz vnd Radtſchlege / 
in dieſer hoch wichtigen ſachen / gnediglich alſo regieren vnd 
ſtercken / Das ſie zu Gottes ehr / zu erhaltung der War⸗ 
heit / ʒu E. F. G. Vnd E. F. G. Vnterthanen vnnd 
Nachkommen Seelen ſeligkeit / zu auſsrottung / 
vnd nicht zu ſterckung vnd beſchoͤnung oͤf⸗ 
fentlicher Irthumen / vnd ſchedlicher 
Secten / foͤrderlich vnd nuͤtz⸗ 
lich ſein / 

